ಜ. 1 ರಂದು ಲೈಟ್ಹೌಸ್ ಯೋಜನೆಗಳಿಗೆ ಪ್ರಧಾನಿ ಮೋದಿ ಅಡಿಪಾಯ ನವದೆಹಲಿ : ಪ್ರಧಾನಿ ನರೇಂದ್ರ ಮೋದಿ ತ್ರಿಪುರ, ಜಾರ್ಖಂಡ್, ಉತ್ತರಪ್ರದೇಶ, ಮಧ್ಯಪ್ರದೇಶ, ಗುಜರಾತ್ ಮತ್ತು ತಮಿಳುನಾಡಿನಲ್ಲಿ ಲೈಟ್ಹೌಸ್ ಯೋಜನೆಗಳಿಗೆ ಜನವರಿ ೧ ರಂದು ಅಡಿಪಾಯ ಹಾಕಲಿದ್ದಾರೆ. ಈ ಕುರಿತು ಕೇಂದ್ರ ವಸತಿ ಮತ್ತು ನಗರ ವ್ಯವಹಾರಗಳ ಸಚಿವ ಸ್ವತಂತ್ರ ಉಸ್ತುವಾರಿ ಹರ್ದೀಪ್ ಸಿಂಗ್ ಪುರಿ ಟ್ವೀಟ್ ಮೂಲಕ ಮಾಹಿತಿ ತಿಳಿಸಿದ್ದು, 2021ರ ಜನವರಿ 1 ರಂದು ತ್ರಿಪುರ, ಜಾರ್ಖಂಡ್, ಯುಪಿ, ಗುಜರಾತ್ ಮತ್ತು ತಮಿಳುನಾಡು ಲೈಟ್ ಹೌಸ್ ಪ್ರಾಜೆಕ್ಟ್ಗಳಿಗೆ ಅಡಿಪಾಯ ಹಾಕಿದಾಗ ಹೌಸಿಂಗ್ ಫರ್ ಆಲ್ ಎಂಬ ಪ್ರಧಾನ ಮಂತ್ರಿಯ ಕನಸು ಹೊಸ ವೇಗ ಪಡೆಯುತ್ತದೆ ಎಂದು ಪುರಿ ಮಂಗಳವಾರ ಟ್ವೀಟ್ ಮಾಡಿದ್ದಾರೆ. ಇದೇ ಸಂದರ್ಭದಲ್ಲಿ ಪಿಎಂಎವೈ ಯು ಮತ್ತು ಆಶಾಇಂಡಿಯಾ ಪ್ರಶಸ್ತಿಗಳನ್ನು ಸಹ ಘೋಷಿಸಲಾಗುವುದು ಎಂದು ಸಚಿವರು ತಿಳಿಸಿದ್ದಾರೆ.